|  |  |
| --- | --- |
| Ydw i'n gymwys am gyllid? | Gweler meini prawf y cyllid. |
| Mae meini prawf cymhwysedd y cyllid yn datgan bod yn rhaid imi fod ym mlwyddyn 3 i 6 o ymarfer ar ddechrau'r cwrs. Beth mae hyn yn ei olygu?  | Golyga hyn fod yn rhaid i chi fod ym mlwyddyn 3 i 6 o’ch addysgu o ddyddiad derbyn Statws Athro Cymwysedig erbyn i’r cwrs ddechrau ym mis Medi.   |
| Oes rhaid imi fod yn gofrestredig gyda Chyngor y Gweithlu Addysg? | Oes, er mwyn bod yn gymwys am gyllid mae'n rhaid ichi fod yn gofrestredig gyda Chyngor y Gweithlu Addysg yn y categori athro ysgol. Mae'n rhaid cynnal hyn am hyd y cwrs. |
| Pam mae'r cyllid ar gael i athrawon sydd ym mlynyddoedd 3 i 6 o ymarfer yn unig? | Llywodraeth Cymru sy'n cynnig y cyllid ar gyfer y rhaglen hon, fel rhan o'r Pecyn i Athrawon Gyrfa Gynnar. |
| Ar ôl cwblhau fy nghyfnod sefydlu fel ANG, treuliais gyfnod yn gweithio dramor / cymerais saib yn fy ngyrfa. Ydy hyn yn cyfrif? | Ni chaiff amser a dreuliwyd yn gweithio fel athro y tu allan i'r DU, neu amser a gymerwyd fel saib yn eich gyrfa, ei gyfrif fel blynyddoedd yn ymarfer. |
| Oes angen imi feddu ar gontract athro am isafswm cyfnod, e.e. tymor neu flwyddyn academaidd? Beth fydd yn digwydd os bydd fy nghontract yn dod i ben yn ystod y rhaglen? | Ydych, ar yr amod bod cyfanswm eich contractau yn 0.4CALl neu’n uwch, byddwch chi’n gymwys i gyflwyno cais am gyllid   |
| Mae gen i gyflogaeth fel athro mewn nifer o ysgolion ac mae cyfanswm fy nghontractau yn werth mwy na 0.4 CALl. Ydw i'n gymwys am gyllid? | Gallwch, ar yr amod bod cyfanswm eich contractau yn 0.4CALl neu’n uwch, byddwch chi’n gymwys i gyflwyno cais am gyllid   |
| Rwy'n athro rhan-amser a/neu’n athro cyflenwi. Ga i gyflwyno cais am gyllid? | Cadarnheir cymhwysedd ar ddechrau’r rhaglen. Ar yr adeg honno, bydd yn rhaid i chi feddu ar gontract ar gyfer o leiaf un tymor.  |
| Oes rhaid imi ymrwymo i weithio yng Nghymru ar ôl imi gwblhau'r MA mewn Addysg? | Wrth dderbyn y cyllid hwn, mae gofyn i athrawon barhau i weithio yng Nghymru, yn y system addysg a gynhelir am isafswm o 2 flynedd ar ôl cwblhau'r rhaglen. |
| Oes gofyniad o ran cyfnod preswylio cyn i'r cwrs ddechrau? | Er mwyn bod yn gymwys am gyllid, rhaid eich bod wedi bod yn preswylio yng Nghymru am 3 blynedd cyn dechrau'r cwrs ac mae’n rhaid ichi aros yng Nghymru am hyd y rhaglen. |
| Hoffwn i hunan ariannu; faint yw'r ffioedd? | £6,500 |
| Rydw i wedi astudio ar lefel Meistr o'r blaen. Ydw i'n gymwys am gyllid ar gyfer y rhaglen hon? | Os ydych chi wedi astudio pwnc penodol ar raglen Meistr o'r blaen, rydych yn dal i fod yn gymwys i gyflwyno cais am gyllid (ar yr amod eich bod yn bodloni'r holl feini prawf eraill). Sylwer na fyddwch yn gymwys i gyflwyno cais am gyllid ar gyfer yr MA Cenedlaethol os ydych wedi astudio MEd a ariannwyd o'r blaen. |
| Roedd fy nghais am gyllid yn aflwyddiannus. Beth yw fy opsiynau? | Os na fydd eich cais am gyllid yn llwyddiannus, gallai fod modd ichi gael lle ar y cwrs o hyd, fel myfyriwr sy'n hunan ariannu. |
| Roedd fy nghais am gyllid yn aflwyddiannus. Sut ga i apelio yn erbyn y penderfyniad? | Dylai ymgeiswyr nad ydynt yn fodlon ar benderfyniad Panel Dyfarnu Cyllid yr MA Cenedlaethol mewn Addysg (Cymru) gysylltu â Chadeirydd y Panel yn y lle cyntaf.  |
| Pwy sy'n penderfynu ar ddyrannu cyllid? | Wrth dderbyn eich cais, bydd y Tîm Derbyn Myfyrwyr yn y sefydliad o'ch dewis yn sicrhau eich bod yn bodloni'r meini prawf cymhwysedd. Yna bydd Panel Dyfarnu Cyllid yr MA Cenedlaethol mewn Addysg (Cymru) yn asesu pob cais cymwys er mwyn pennu'r canlyniad a dyfarnu cyllid i'r rhai sy'n llwyddiannus. Mae'r Panel yn cynnwys cynrychiolwyr o bob prifysgol sy'n bartner, ac mae'n atebol i'r Bwrdd Rheoli Cenedlaethol (sydd ag aelodau o Lywodraeth Cymru), er mwyn sicrhau atebolrwydd a goruchwyliaeth eglur. |
| Sawl lle a ariennir sydd ar gael? | Mae 500 o leoedd a ariennir ar draws partneriaeth yr MA Cenedlaethol mewn Addysg (Cymru) |
| Ydw i'n gymwys am fenthyciad myfyriwr? | Os dyfernir cyllid Llywodraeth Cymru ichi ar gyfer yr MA Cenedlaethol mewn Addysg (Cymru), mae'n rhaid ichi beidio â chyflwyno cais am gymorth ariannol i ôl-raddedigion drwy'r Cwmni Benthyciadau Myfyrwyr (SLC) hefyd. Caiff myfyrwyr nad ydynt yn derbyn cyllid Llywodraeth Cymru gyflwyno cais i'r SLC.Os oes disgwyl i chi ddechrau'r MA Addysg Cenedlaethol (Cymru) yn 2021, ni fyddwch yn gymwys i wneud cais am fenthyciad myfyrwyr gan y byddwch yn hawlio Cydnabyddiaeth o Ddysgu Blaenorol/Dysgu drwy Brofiad, yn unol â chanllawiau Cyllid Myfyrwyr Cymru, fel a amlinellir isod. *Nid yw Myfyrwyr Cyllid Myfyrwyr Cymru yn gymwys pan fyddant yn astudio cwrs meistr rhannol lle ystyriwyd astudiaethau a/neu waith blaenorol, gan ganiatáu i'r myfyriwr hepgor rhai agweddau/modiwlau ar y cwrs meistr llawn. Lluniwyd Cyllid Meistr i Ôl-raddedigion fel cyfraniad at y costau sy'n gysylltiedig â chwrs meistr llawn lle nad oes cymorth cymwys ar gael pan wneir cwrs meistr annibynnol llawn.* Mae rhagor o wybodaeth ar gael ar dudalennau gwe [Cyllid Myfyrwyr Cymru yma](https://www.studentfinancewales.co.uk/media/u1hphebe/pg-master-s-guidance-wales-ay2122-v1-0.pdf) |